Document ID: 31994R2940

ΚΑΝΟΝΙΣΜΟΣ (ΕΚ) αριθ. 2940/94 ΤΗΣ ΕΠΙΤΡΟΠΗΣ της 2ας Δεκεμβρίου 1994 για τον καθορισμό των ενισχύσεων για τον εφοδιασμό των Καναρίων Νήσων με προϊόντα του τομέα του ελαιολάδου στο πλαίσιο του καθεστώτος που προβλέπεται στα άρθρα 2 και 3 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (1) όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι ο κανονισμός (ΕΚ) αριθ. 2883/94 της Επιτροπής της 28ης Νοεμβρίου 1994 για τον καθορισμό του ισοζυγίου προβλέψεων για τον εφοδιασμό των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου (3), έχει καθορίσει, για την περίοδο από 1ης Νοεμβρίου 1994 έως 30 Ιουνίου 1995, στο παράρτημα ΙΧ, τις ποσότητες των προϊόντων του τομέα του ελαιολάδου που επωφελούνται του καθεστώτος εφοδιασμού με τη μορφή, είτε απαλλαγής από τους δασμούς εισαγωγής είτε χορηγήσεως ενισχύσεως, σε εφαρμογή του άρθρου 3 του κανονισμού (ΕΟΚ) αριθ. 1601/92-
ότι, σύμφωνα με τους όρους του άρθρου 3 του κανονισμού (ΕΟΚ) αριθ. 1601/92, η ικανοποίηση των αναγκών σε ελαιόλαδο των Καναρίων Νήσων, εξασφαλίζεται, τόσο σε ποσότητα όσο και σε τιμές και σε ποιότητα, κάτω από συνθήκες διάθεσης αντίστοιχες σε απαλλαγή δασμών κατά την εισαγωγή, από την κινητοποίηση κοινοτικού ελαιολάδου πράγμα που απαιτεί μια ενίσχυση γι' αυτές τις τελευταίες παραδόσεις- ότι η ενίσχυση αυτή πρέπει να καθορίζεται λαμβάνοντας υπόψη, ιδιαίτερα, το κόστος διαφόρων πηγών εφοδιασμού καθώς και τις τιμές κατά την εξαγωγή προς τρίτες χώρες- ότι αυτοί οι στόχοι συνεπάγονται τη διαφοροποίηση της ενίσχυσης ανά τύπο προϊόντος-
ότι κοινές λεπτομέρειες εφαρμογής του καθεστώτος εφοδιασμού των Καναρίων Νήσων με ορισμένα γεωργικά προϊόντα έχουν θεσπιστεί από τον κανονισμό (ΕΚ) αριθ. 2790/94 της Επιτροπής (4), όπως τροποποιήθηκε από τον κανονισμό (ΕΚ) αριθ. 2883/94- ότι ο κανονισμός αυτός έχει καθορίσει τους νέους τρόπους διαχειρίσεως όσον αφορά ιδίως την έκδοση και τη διάρκεια ισχύος των πιστοποιητικών, την πληρωμή των ενισχύσεων καθώς και τον έλεγχο και την παρακολούθηση των εμπορικών εργασιών στο πλαίσιο αυτού του ειδικού καθεστώτος- ότι οι διατάξεις αυτές αντικαθιστούν τις λεπτομέρειες που έχουν καθοριστεί από τον κανονισμό (ΕΟΚ) αριθ. 1695/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (6), και εφαρμόζονται στους διαφόρους τομείς της αγοράς από την 1η Δεκεμβρίου 1994-
ότι πρέπει, συνεπώς, να καταργηθεί από την ίδια ημερομηνία, ο κανονισμός (ΕΟΚ) αριθ. 2025/92 της Επιτροπής της 22ας Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε ελαιόλαδο και για την κατάρτιση των σχετικών προβλέψεων (7), όπως τροποποιήθηκε τελευταία από τον κανονισμό (ΕΚ) αριθ. 2662/94 (8)-
ότι οι διατάξεις του παρόντος κανονισμού πρέπει να αρχίσουν να ισχύουν κατά την ημερομηνία ενάρξεως ισχύος των κανονισμών που θεσπίζουν, αντιστοίχως, τις κοινές λεπτομέρειες εφαρμογής του καθεστώτος καθώς και το ισοζύγιο εφοδιασμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92, τα ποσά των ενισχύσεων για την προμήθεια των Καναρίων Νήσων, με ελαιόλαδο που προέρχεται από την Κοινότητα, στο πλαίσιο του ισοζυγίου εφοδιασμού που καθορίζεται από τον κανονισμό (ΕΚ) αριθ. 2883/94, ισούνται, για κάθε τύπο ελαιολάδου, με το μεγαλύτερο ποσό μεταξύ:
- του μέσου όρου των ανωτάτων ποσών των επιστροφών κατά την εξαγωγή, που καθορίζονται με διαγωνισμό για τα ελαιόλαδα σε μικρές συσκευασίες, κατά τη διάρκεια του μηνός που προηγείται εκείνου της υποβολής της αιτήσεως για τη χορήγηση πιστοποιητικού, προσαυξημένου κατά 1 Ecu ανά 100 χιλιόγραμμα,
- του μέσου όρου των ποσών των επιστροφών κατά την εξαγωγή, που καθορίζονται με το άρθρο 3 του κανονισμού (ΕΟΚ) αριθ. 1650/86 του Συμβουλίου (9), για τα ελαιόλαδα σε μικρές συσκευασίες, κατά τη διάρκεια του μηνός που προηγείται εκείνου της υποβολής της αιτήσεως για τη χορήγηση πιστοποιητικού, προσαυξημένου κατά 1 Ecu ανά 100 χιλιόγραμμα.
Άρθρο 2
Εφαρμόζονται οι διατάξεις του κανονισμού (ΕΚ) αριθ. 2790/94.
Άρθρο 3
O κανονισμός (ΕΟΚ) αριθ. 2025/92 καταργείται.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Eφαρμόζεται από την 1η Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Δεκεμβρίου 1994.

Labels: 3
17
19
18